**ZAPISNIK 2. REDNE SEJE ŠS FF 2022/23**

2. redna seja se je pričela 27. 1. 2022 ob 16:00 na Filozofski fakulteti v predavalnici 4.

**Prisotni\_e svetniki\_ce:** Sal Lavrenčič, Anja Rudež, Laura Barovič Božjak, Živa Gornik, Larina Griessler, Tjaša Šimunić, Nik Keber, Hana Kerin, Klara Vrabl, Petra Bolta, Tamara Šterk, Matej Mali, Gregor Gartner, Arne Jakob Zakrajšek, Luka Oprešnik, Taja Ivanc, Gašper Stražišar, Maša Suša, Lara Oštrbenk, Jure Miholič, Nika Gradišek.

**Drugi\_e prisotni\_e:** Tina Kuhar (študentka Oddelka za psihologijo), Sara Svati Sharan (senatorka), Andraž Fink (senator), Nejc Kralj (senator), Domen Zabukovnik (senator), Vid Karlovšek (senator), Marko Durdubakov (prodekan študent).

**Opravičeno odsotni\_e svetniki\_e:** Tonya Žagar Savić, Ina Poteko.

**Dnevni red:**

1. potrditev dnevnega reda,
2. pregled in potrditev zapisnika prejšnje seje,
3. volitve in imenovanja,
4. poročilo predsedstva,
5. poročilo prodekana študenta,
6. poročilo Finančne komisije ŠS FF,
7. poročilo predstavnikov študentov v organih in delovnih telesih fakultete in univerze,
8. mnenja o pedagoškem delu visokošolskih učiteljev in sodelavcev,
9. poslovno poročilo s poročilom o kakovosti,
10. pogovor o projektu Rdeča nit 2023,
11. pogovor o zunanjem sponzorstvu,
12. razno.

**Ad 1.**

Potrditev dnevnega reda.

Predsednica Živa Gornik začne sejo in pozdravi prisotne. Sledi potrditev dnevnega reda.

**Sklep:** ŠS FF potrjuje dnevni red 2. redne seje ŠS FF.

**Glasovanje: Za:** 21 **Proti:** 0 **Vzdržani:** 0

**Ad 2**

Potrditve zapisnikov.

Živa Gornik pove, da smo na mail prejeli Zapisnik 1. redne seje ŠS FF. Ni bilo pripomb.

**Sklep:** ŠS FF potrjuje Zapisnik 1. redne seje ŠS FF.

**Glasovanje: Za:** 21 **Proti:** 0 **Vzdržani:** 0

**Ad 3.**

Volitve in imenovanja (komisije in odbori).

Nimamo nobenih posebnih volitev in imenovanj. Klara Vrabl bi želela prenoviti interne 1ka ankete in bi potrebovala delovno skupino (ona plus 3 člani). Javil se je že Nik Keber. Opravljeni bodo vsebinski popravki, pregledalo se bo, kaj je relevantno. Javita se še Nika Gradišek in Hana Kerin. Nik Keber predlaga ustanovitev Odbora za nekonfliktno mediacijo sporov, ker bi taka skupina pripomogla k mirnemu reševanju težav in sporov, lahko tudi koga pošljemo na izobraževanje. Če bi kdorkoli imel težave s svetnikom ali katero drugo osebo na faksu, bi ta skupina posredovala in pomagala pri mirni razrešitvi konfliktov, težav. Javi se Marko Durdubakov. Oblikuje se tudi skupina za pregled poslovnika in predlaganje popravkov: Marko Durdubakov, Živa Gornik, Nik Keber in Sara Svati Sharan.

Na tej točki se nam pridruži senator Domen Zabukovnik

**Ad 4.**

Poročilo predsedstva ŠS FF.

Imeli so prvo konstitutivno sejo ŠS UL, ki je trajala dve uri in pol, ker so imeli tudi težave z iskanjem kartončkov za glasovanje. Glavni cilj novega predsedstva je, da dobimo pravno zaščito, da bi se obvarovali pred profesorji pri pisanju mnenj, ker če mi damo mnenje o profesorjih, bi nas oni lahko tožili, pred čemer nas sicer ščiti že fakulteta, na kar pa niso znali odgovoriti. Zdaj imajo svetniki v ŠSUL plačane odvetnike, niso pa dejansko formulirali, v katerih primerih lahko ti odvetniki delujejo v našo korist oz. kdaj jih lahko uporabimo. Lanskoletni predsednik Donaval je letos podpredsednik, planirajo mesečne seje, ki bodo objavljene na Instagramu, medtem ko članstvo v komisijah in razpisi ne bodo nujno objavljeni. Veliko komisij je novih, Miha Kosec je novi predsednik. Menda so se v lanskem mandatu veliko naučili, zato bodo letos delali bolje. Upajmo, da bo res tako, kajti lanski predsednik je bil lansko leto v povezavi s finančnimi sredstvi izredno neodziven in je moral vmes poseči celo rektor, da so končno stekli postopki in so bila finančna sredstva dejansko nakazana, tik preden bi zapadla. Statutarne ni bilo. Potekala je tudi javna menza, 18. 1., dosegli smo tudi medijsko prepoznavnost. To je projekt Študentske fronte, v katerem sodeluje več fakultet skupaj, cilj je borba proti draginji in neustrezni politiki bonov, ki so predragi.

**Sklep:** ŠS FF se seznanja s poročilom predsedstva ŠS FF.

**Glasovanje: Za:** 21 **Proti:** 0 **Vzdržani:** 0

**Ad 5.**

Poročilo prodekana študenta.

Imeli so tri dekanjine kolegije, nekaj sprememb v vodstvu, kar nekaj stvari. Imeli bomo enega ali dva hišna lektorja, zaenkrat je zaposlen eden, do konca študijskega leta bo še eden, ki bo prevzel strokovne prevode itd. Tudi se bo formirala prostorska komisjia zaradi mogočega prehoda na prostore strojne fakultete, ki dobiva nove prostore. Komisija bo preverila, kaj se dogaja in kdaj se bi prehod lahko zgodil. Stroški za terenske vaje (etnologi, geografi, zgodovinarji itd.), težave glede prevoza, stroški, dnevnice malice itd. FF je dala pobudo, ker so imeli na Noči raziskovalcev temo človek-žival, da se vsako leto ukine za silvestrovo ognjemet UL. Obnovil se bo laboratorij na psihologiji, dobimo še nov razpis za prenovo večjih predavalnic in atrija, računalniška oprema se bo spreminjala in bo izboljšana. Vsi projekti na drugi stopnji in na prvi stopnji bodo priznani kot zunanji predmet za KT, ker se velikokrat zgodi, da študentje delajo na projektih, za katere niso plačani. Ti bodo zdaj akreditirani, da vsaj nekaj dobijo. FF naslednje leto dobi 9 MR, dva več ko prejšnja leta, do marca bo potekala izbira, kdo bo dobil koliko mest. FF je podpisala pogodbo za ekspres pošto. Pogodbe za MR-je se bodo spremenile, plačilo bo odvisno od projektov za določen in nedoločen čas, da se zmanjša prekarnost. Na spletni učilnici so težave, ker so prezasedene in starih predmetov niso izbrisali, zato nič ne more delovati, kar naj bi uredili predstojniki čim prej. Prvi teden v letnem semestru je teden odprtih vrat, zaenkrat žal še ne gre najbolje, 17. in 18. februarja so informativni dnevi za bodoče študente.

Živa Gornik: ona, Marko D., dekanja in prodekani so šli po FF in pogledali, kje bi lahko imeli nove klopce in kavče, če bo vse po sreči (požarna varnost), bomo dobili 50 novih sedišč, seveda mora svoje povedati še komisija za varnost. V kleti na levi bodo računalnike dali stran (nekaj jih morajo obdržati), tako da bodo tam morda kavči ali klopce.

Vse računalnike, ki se niso uporabljali, bodo dali stran, razen nekaterih, ki jih morajo obdržati zaradi elektrike, verjetno bo uradni odpis za profesorje, da lahko kakega odkupijo poceni. Morda lahko dobimo kakšnega tudi študentje.

**Sklep:** ŠS FF se seznanja s poročilom prodekana študenta.

**Glasovanje: Za:** 21 **Proti:** 0 **Vzdržani:** 0

**Ad 6.**

Poročilo Finančne komisije ŠS FF.

Zaključilo se je 2. RO, uro pred sejo so razdelili sredstva in pregledali prijave, točka bo vredna 0,90€, kar je posledica dobrega poslovanja v preteklih letih. Vsi projekti, ki so pod 100€, so dobili polno financiranje, ker se sicer ne bi mogli izvesti. Če je še karkoli, naj pišemo, razdelitev bo prišla na mail. Vsak projekt v svojo nit, da ne pride do zmešnjave, na en projekt lahko financiramo samo eno postavko, npr. samo hrano ali samo prevoz, ne obojega. Nekatera podjetja ne vedo, da so stroški na naših naročilnicah navedeni brez DDV, kar morajo podjetja v računih sama prišteti in upoštevati. Vsi smo oddali poročila in ustrezno izpolnili prijave, tako da smo pohvaljeni.

**Sklep:**  ŠS FF se seznanja s poročilom Finančne komisije ŠS FF.

**Glasovanje: Za:** 21 **Proti:** 0 **Vzdržani:** 0

**Ad 7.**

Poročilo predstavnikov študentov v organih in delovnih telesih fakultete in univerze.

Senat. Od zadnje seje sta bili 2 seji senata, decembrska in januarska. Decembrska je potekala 21. 12., poročilo vodstva: teden Eutopia in položaj lektorjev na ravni UL, teden univerze in podelitev priznanj. Prodekan študent je poročal o študentski tribuni in polnilnih postajah ter težavah z internetom, o kavčih je bilo tudi govora, kadrovske zadeve: nič problematičnega, vse šlo skozi brez problema. Gradivo za študijske zadeve: decembra nič, prodekan omenil zaključni razpis za rač. in strojno opremo, za kar je FF dobila odobrena sredstva. Pod razno so obravnavali predlog za odmevno doktorsko delo. Januarska seja 25. 1.: vodstvo: poročilo o izredni dopisni seji, na kateri je bil sprejet samo en sklep: potrditev vpisnih pogojev, ki naj ostanejo enaki in se ne spreminjajo kljub sklepu na ravni UL, torej naj temeljijo na starih pogojih. Govora tudi o informativnih dnevih, dekanja je pohvalila vse študente za promocijske dejavnosti. Kadrovske zadeve: vse brez problema, nekaj manjših sprememb na posameznih programih, nič problematičnega. Tudi tretja stopnja vse šlo skozi in potrjen cenik OHK za 23/24, letni program dela in finančni načrt za leto 2023. V tem letu pričakovan presežek dohodkov nad odhodki na ravni UL, kar je presenečenje, čemur je sledila burna debata o razdeljevanju sredstev na ravni fakultete, med katero so študentje senatorji počasi odšli, saj je bilo jasno, da ne bodo sprejeli nobenega sklepa več.

Komisija za kakovost: na seji so obravnavali iztočnice vsebin za poslovno poročilo 2022, ki so ga pregledali in ga na dopisni seji tudi potrdili, pregledovali ga bomo tudi danes na seji ŠS FF.

KDMŠ: obravnavali so neobvezne spremembe prve in druge stopnje, nekaj sprememb in upokojitev, nič problematičnega. Prošnja za magistrsko nalogo v tujem jeziku (srbščina), njena tema se nanaša na primerjavo med srbskim in slovenskim jezikom, omenjeno tudi med vpisnimi pogoji, čakajo še na končni rezultat. Naslednji KDMŠ odpade, tako da naslednjič ne bo poročila.

Upravni odbor: veliko nerelevatnih stvari za študente, izjemno je, da so številke bolj ali manj zelene in ne rdeče, nekaj v smislu naj ne bo investicij, a zdaj vendarle lahko investiramo, naši v OHK so se odločili za podražitev storitev (3,9%, glede na inflacijo, zamudnina ostane ista, podražilo se bo predvsem pošiljanje in za študente ne ravno relevantne stvari. Skrbeli so za to, da se za študente čim manj podraži, nekaj stvari so pa morali podražiti glede na inflacijo). Razgovori o tem, kdo se pri nas lahko zaposluje, kdo bo šel v pokoj, želje po reformah v smeri povezovanja z drugimi fakultetami.

Komisija za priznanja (poročilo za zapisnik pripravila Tjaša Šimunić): Komisija za priznanja se je v svoji stalni sestavi spet sestala v ponedeljek, 16. 1. 2023, in nadaljevala s spremembami Pravilnika o podeljevanju priznanj FF UL, ki je zdaj že skoraj v končni fazi. Filozofska fakulteta bo torej podeljevala več priznanj. K tem, ki jih podeljuje že zdaj, bo dodala naziv »častni senator/častna senatorka« za posameznike s tujih institucij, ki so pomembno pripomogli k razvoju in delovanju FF UL; plaketo za fizične in pravne osebe, ki so s svojimi sredstvi ali delom pomembno prispevali k razvoju materialnih možnosti fakultete ali k usposabljanju njenih sodelavcev in svečano listino za mlade visokošolske učitelje in visokošolske sodelavce FF UL. Situacija pri priznanjih za študente je malo bolj zapletena. Komisija je pozdravila mnenje študentov s seje 25. 11. 2022, odločitev pa je naslednja. Ugotovili smo, da priznanje za najboljše študijske dosežke (v smislu visokega povprečja) že podeljuje Univerza v Ljubljani, tako da se nam zdi nesmiselno, da bi se to podvajalo tudi na naši fakulteti, sploh ob takšni količini res dobrih študentov in ob takšnih razlikah med oddelki. Ugotovili smo tudi, da fakulteta na Univerzo teh študentov načeloma sploh ne predlaga, zato smo se zavezali, da bodo najboljši študenti glede na učni uspeh redno predlagani za univerzitetne nagrade. Študentov z visokim povprečjem ni malo – na prvi stopnji je tistih, ki so bili v študijskem letu 2021/2022 vpisani v zaključni letnik ali dodatno leto in imeli povprečje ocen višje od 9, 128, na drugi stopnji pa kar 394. Te predloge bo potem verjetno pregledala komisija za priznanja in predlagala ustrezno količino na Univerzo, da nagrade ne bodo vsako leto šle v nič. Poleg tega je bila kot pozitivna izpostavljena praksa nekaterih oddelkov, ki podeljujejo interna priznanja najboljšim študentom svojih oddelkov. Dekanji je bila ta ideja zelo všeč in bo poskusila to prakso vzpodbuditi tudi na drugih oddelkih; s tem bi tudi rešili težavo nekonkurenčnosti oddelkov. Fakulteta sama pa bo za študente predvidoma ponujala tri priznanja. Priznanje za enkratni dosežek/dogodek, ki ga že podeljuje, bo ostalo, dodali pa mu bomo letno do dve svečani listini za najboljše obštudijske dosežke, kjer bo kot glavni kriterij komisija pregledovala razne raziskovalne dosežke, dosežke v študentskem organiziranju ipd., ocene pa bodo morebitni dodatni kriterij ob množici predlogov.

OHK: naše prošnje za izboljšave, da bi bile knjižnice pred izpitnim obdobjem odprte dlje, prav tako, da bi imeli večje št. čitalnic, niso bile najbolje sprejete in knjižničarke pravijo, da knjižnice ne morejo biti odprte dlje, kot so, kar pa je v povprečju 3h na dan, torej malo. Poskusili bodo izboljšati razmere za študente demonstratorje, ki so zaposleni v knjižnicah. Glavni protiargument: študentje knjižnic ne uporabljajo, zakaj bi bile torej odprte. CTK: drugačno stanje, knjižnice so namenjene študentom in bodo odprte dlje, manj papirnatih brisačk za bolj zeleno CTK, pripravljeni tudi na sodelovanje, zelo dober odnos do študentov. Še eden od predlogov: na FDV-ju si lahko sposodiš tablico, kjer imaš dostop do knjižničnih baz, kar bi lahko poskusili uvesti tudi v naše knjižnice, a so knjižnice proti, čeprav bi tablice lahko dobili preko razpisov, torej to FF ne bi stalo skoraj nič. Direktor OHK je vseeno rekel, da bi se splačalo pogledati v to smer, saj se svet digitalizira. Če imamo predloge, naj pišemo Živi Gornik.

ŠOFF: triurna seja v ponedeljek, težave z razumevanjem financ, kar nekaj zadev. Podan je bil predlog za sponzorstvo Redbulla v avli, kjer bi delili zastonj redbulle v zameno za risanje čačk, da bi imeli profit, a ni bilo jasno povedano, kdo bi od tega dejansko imel profit. Naša fakulteta je bila izbrana zato, ker se jim zdi, da ker smo FF mora tak umetniški dogodek potekati pri nas. Veliko stvari tudi glede financ, jamrajo glede pomanjkanja sredstev. Več o tem v posebni točki.

**Sklep:**. ŠS FF se seznanja s poročilom predstavnikov študentov v organih in delovnih telesih fakultete in univerze.

**Glasovanje: Za:** 21 **Proti:** 0 **Vzdržani:** 0

**Ad 8.**

Mnenja o pedagoškem delu visokošolskih učiteljev in sodelavcev.

Na tej točki odide Tamara Šterk.

Dodatno: z Oddelka za psihologijo: na Študentski tribuni smo že poročali o tem, anketa o obravnavanju spolnosti, ker se na njihovem oddelku te teme občasno nazivajo zelo neprimerno, zato v anketi raziskujejo mnenje in izkušnje študentk in študentov. Želele so zbrati primere in so zaenkrat zbrale 80 primerov neprimernega ravnanja glede na pripombe v anketah, to so delile tudi s profesorji in prosile, da to delijo tudi s študenti, a so rekli, da to ni mogoče. Imeli so tudi pogovor s predstojnico oddelka in izvedeli mnenje profesorjev, ki so kritizirali izvedbo, glede vsebine pa niso podali nobenega komentarja. Želijo biti konstruktivne in prispevati k izboljšavam na fakulteti, na oddelčni seji bodo predstavile tudi rezultate ankete, doživljajo mešane odzive in imajo zgolj malo podpore. Precej je bilo tudi žaljivih komentarjev s strani študentk in študentov na izvajalke ankete. Hkrati kroži še ena anketa na podobno temo, ki jo je pripravila skupina, ki izhaja iz mnenja, da je njihova anketa neustrezno zastavljena, saj zbira samo primere in izkušnje, namesto da bi ugotavljala število študentk in študentov, ki meni, da prihaja do neprimernega vedenja. Po njihovem mnenju pa samo zbiranje števila ni zadostno ampak je potrebno odkriti konkretne primere, ki jih (glede na njihove rezultate) ni malo. Trenutno torej krožita dve anketi in kot kaže ne razumejo, da gre tu za interes za večjo kvaliteto študija, saj želijo na oddelku imeti posodobljena znanja in ugotovitve, medtem ko so predavanja precej zastarela. Če potrebujejo karkoli, lahko pomaga tudi ŠS FF, lahko gresta na sestanke tudi Živa Gornik kot predsednica ŠS FF in Marko Durdubakov kot prodekan študent, saj predstavljata določeno avtoriteto in lahko pomagata, da jih bodo jemali bolj resno. Vsekakor naj primere zbirajo še naprej, saj številka 80 nikakor ni majhna.

**Sklep:** ŠS FF podaja mnenje o pedagoškem delu Tjaše Ribizel Popič, ki je v postopku za ponovno izvolitev v naziv asistentke za muzikologijo.

**Sklep:** ŠS FF podaja mnenje o pedagoškem delu Igorja Medariča, ki je v postopku za ponovno izvolitev v naziv asistenta za arheologijo.

**Sklep:** ŠS FF podaja mnenje o pedagoškem delu Brede Čop, ki je v postopku za ponovno izvolitev v naziv lektorice na Oddelku za klasično filologijo.

**Sklep:** ŠS FF podaja mnenje o pedagoškem delu Katje Jeznik, ki je v postopku za ponovno izvolitev v naziv docentke na Oddelku za pedagogiko in andragogiko.

**Glasovanje: Za:**  20 **Proti:** 0 **Vzdržani:** 0

**Ad 9.**

Poslovno poročilo s poročilom o kakovosti.

Celotno poročilo je bilo predhodno že poslano na mail vsem svetnikom. Andraž Fink je stvar temeljito pregledal, komentiral določena nasprotja med mnenjem, da je vse v redu in kritikami, ki so se pojavljale v VIS anketah. Veliko stvari se ponavlja, gre za pregled kakovosti in povzetke oddelčnih poročil o kakovosti in posameznih komisij za študijske programe. To, o čemer se pogovarjamo na ŠS FF in kar govori prodekan študent, je na koncu vedno tako ali drugače vključeno v poročilo. Poslovno poročilo je povzetek vseh povzetkov, ni nekih posebnosti, razen, če smo kaj opazili še drugi.

**Sklep:** ŠS FF potrjuje Poslovno poročilo s poročilom o kakovosti 2022.

**Glasovanje: Za:**  20 **Proti:** 0 **Vzdržani:** 0

**Ad 10.**

Pogovor o projektu Rdeča nit 2023.

Nastal je problem. Prvič je projekt nastal leta 2000, letos ponovno vseslovensko, sodeluje tudi ŠS FF v Mariboru in nekateri drugi predstavniki. Rdeča nit je literarni natečaj, ki ga pripravljata ŠS FF in ŠOFF, je naš skupni literarni natečaj in predstavniki se menjajo vsaki dve leti. Predsednica ŠOFF se je zapičila v to, da naj bi bil to natečaj ŠS FF. Projekt ima veliko prispevkov (že zdaj jih je prispelo preko 500) in ni vezan na noben oddelek, ker je fakultetni, predsednica ŠOFF pa želi, da bi to prijavil v letnem načrtu Oddelek za primerjalno književnost, kar bi posledično nižalo sredstva za njihove projekte, čeprav je to projekt celotne fakultete oz. celo večih fakultet, saj sodeluje lahko kdorkoli iz katerekoli fakultete, ne samo z Oddelka za primerjalno književnost in jezikoslovje, s katerega je letos ravno slučajno imenovan predstavnik, ki skrbi za projekt. Rdeča nit se vrača v velikem obsegu, tako da naj spremljamo projekt, ker je to projekt nas vseh in ne samo enega oddelka, zato bi bilo tudi škoda, da bi se projekt izvedel na škodo enega oddelka oz. da sploh ne bi bil financiran.

**Ad 11.**

Pogovor o zunanjem sponzorstvu.

Na tej točki odide Matej Mali.

Na zadnji seji ŠOFF je prišlo do predloga, da bi Redbull priredil na FF dogodek, v sklopu katerega bi risali doodle in bi delili nagrade ter Redbulle. FF je bil izbran zato, ker se jim je zdel najbolj primeren za ta dogodek. ŠOFF o tej ponudbi razmišlja pozitivno in pričakujejo sponzorstvo, čeprav Redbull že sponzorira ŠOUL. V ŠOFF-u si želijo avtonomije od ŠS FF, saj menijo, da jih s svojim odločanjem oviramo, čeprav mi o tej temi sploh še nismo razpravljali. Mislijo, da mi hočemo, da oni brez nas ne smejo početi ničesar, kar se nam ne zdi v redu. Ne zavedajo se, da FF po pravilnikih kot neka javna institucija takih sponozrstev sploh ne sme imeti, za razliko od kakšnih društev. Vprašanje je tudi, kaj bo teh 100 redbullov pomenilo za sliko FF, kaj mi sporočamo s tem.

Marko Durdubakov: ŠS FF in ŠOFF sta dve ločeni instanci, ki sta med seboj neodvisni. Prva je vezana na fakulteto, druga na ŠOULJ, torej na zunanjo ustanovo. Zunanji sponzor na FF ne more priti, če ni vodstvo o tem seznanjeno in če ni podpisana ustrezna pogodba in FF sama določa, kaj je ustrezno za fakulteto, kar pa vsekakor ni neka komercializacija. Prodekan študent ne more delati, če se z njim sploh ne posvetujemo, in ŠS FF, ki je bil kritiziran, sploh ne more zatirati avtonomije ŠOFF, ker nanjo ne vpliva. Prodekan študent je proti nejasnim situacijam in pomanjkanju komunikacije, ni pa proti projektom ŠOFF-a. Je proti nekim zunanjim sponzorstvom, ki sploh niso urejena in dogovorjena glede na pravilnik FF, ki sploh ne rabi nekega sponzorja, še manj pa organizacijo nekih dogodkov po zgledu npr. Ekonomske fakultete ali FDV, ker smo faks, ki se ukvarja z drugačno vsebino, torej ne z biznisom in manegementom, ampak s kritičnim mišljenjem in humanističnimi ter družboslovnimi študiji. Prodekan bo imel tudi sestanek s predsednico ŠOFF, kjer bodo ugotovili, kje so in kaj točno se dogaja in bo potem poročal tudi vodstvu. Če mi rečemo, da bi mi želeli tak dogodek, bo to sporočil tudi naprej in povedal, da študentje to želijo, je pa on osebno proti, ker ve, da to ne bo šlo skozi, saj ni skladno s pravilniki in poslanstvom FF.

Klara Vrabl: s takim dogodkom delamo reklamo korporaciji in delimo zastonj Redbulle, kje so tukaj sredstva? Če želimo denar za projekte v obliki sponzorstva, kje je denar v pločevinkah energijske pijače? Denar je na drugem koncu, ker je to zastonj reklama. Kaj bo tukaj počel raper, ki naj bi hkrati nastopil na dogodku, in to na faksu, ki ima že tako težave s prostori?

Prodekan študent: vsak tak dogodek mora na vodstvo in potem vodstvo o tem razpravlja. Zaenkrat do tega še ni prišlo. Tudi mi ne poznamo celotne situacije, čeprav o njej razpravljamo, je pa dejstvo, da situacija taka ne sme ostati, bo o njej potrebno govoriti s ŠOFF in vodstvom FF.

Vprašanje: Je ŠOFF imel že kak sklep na to temo? Živa je na sestanku ŠOFF prosila, da se to premakne na posebno točko ali pa napiše poseben dopis, saj so o tem začeli govoriti šele po treh urah sestanka. Nekateri tudi niso bili navdušeni nad takim dogodkom. Mnenje ŠS FF nanje ne more zares vplivati, najbolje bi bilo pristopiti do predsednice ŠOFF in se z njo pogovoriti ter razložiti realne možnosti. Prodekan študent bo govoril z njo in raziskal, za kaj točno se gre. Skrbijo ga izzivi in težave, ki se kažejo pri sodelovanju med ŠS FF in ŠOFF, saj si želi večjega sodelovanja in povezovanja. Govoril ne bo samo o projektu Redbull, ampak tudi o sodelovanju med organizacijami.

Nik Keber: v vsakem primeru naj ne uporabljamo izraza sponzorstvo, saj ni ustrezen. Bolj ustrezen izraz je promocija.

Tjaša Šimunić: zanimivo je, da so se obrnili na ŠOFF in ne na ustrezne instance na FF, ki so za to dejansko pristojne. Situacija je sumljiva in vsekakor je potrebno izvedeti več informacij o zadevi in sprožiti večji dialog.

Prodekan študent: Nekatere pravne in fizične osebe morda ne razumejo, da ŠOFF v resnici ni organ fakultete, ampak zunanja organizacija, ki tukaj deluje. Tako so morda mislili, da se obračajo na pravi naslov. Vsekakor nimamo pregleda nad realnim dogajanjem in vpogleda v ponudbo, tako da se z netransparentnimi ponudbami ne smemo ukvarjati. Mi niti ne moremo sprejeti nekega sklepa na to temo, lahko podamo samo kakšno mnenje. Z nadaljnim razpravljanjem ne bomo dosegli danes ničesar, mi smo predstavniki študentov in to je to. Kakšno je mnenje študentov je odvisno od nas, ki bomo to predali naprej. Danes se torej s to temo samo seznanjamo, da smo na tekočem. Vsekakor pa so glavna tema izzivi sodelovanja in odnos med ŠOFF in ŠS FF, zato se bo prodekan, kot že rečeno, sestal s predsednico ŠOFF in odkril, kaj je glavna težava. Potrebno je odkriti, kje je problem, kar bomo lahko ugotovili samo s pogovorom in podrobnejšim preučevanjem situacije. V preteklosti je že bilo nekaj primerov promocij, ki niso šle skozi, tako da bo prodekan pojasnil predsednici ŠOFF, kje so, glede na pravilnike, meje in možnosti. Tu smo, da najdemo skupni jezik in ne da hodimo okoli grma. Vodstvo FF nas bo po potrebi vsekakor prosilo za mnenje.

Ta točka je bila dodana tudi zato, da mi, torej svetniki, vemo, kako je z zunanjim sponzorstvom, kje so meje in kakšne so omejitve.

**Ad 12.**

Razno.

Študentski prostor na Tobačni: imamo ogromno prostorov na FF in Zavetiški, na prostorsko omejeni Tobačni pa imamo študentski prostor, ki se uporablja bolj poredko. Predlog prodekana študenta je, da se da ključ do tega prostora Juretu Miholiču, predstavniku Oddelka za slavistiko, da se ta prostor lahko nekaj ur na dan v določenih urah uporablja s strani študentov slavistike, saj je bolj udoben od čitalnice, ki je sicer načeloma ves čas odprta. Bodo uredili tako, da je prostor rezerviran s strani študentov slavistike vsak dan v določenih urah, in ker na Tobačni ni varnostnika, bo za odklepanje in zaklepanje zadolžen Jure Miholič.

Seja se je zaključila 27. 1. 2023, ob 18:43.

 Gregor Gartner, tajnik ŠS FF

 Živa Gornik, predsednica ŠSFF